На прадпрыемстве выпускаюць якасную прадукцыю, пры гэтым цэны на яе памяркоўныя. Таму выраблены тавар не залежваецца. Найбольшым попытам карыстаюцца верхняя вопратка, камізэлькі, спартыўныя касцюмы, пасцельная бялізна. Асартымент вырабаў пастаянна абнаўляецца, вывучаецца пакупніцкі попыт. Сёння работнікі швейнага цэха працуюць над калекцыяй асенніх куртак. Хутка іх можна будзе набыць у фірменным магазіне “Бытавічок”. У распрацоўцы знаходзіцца калекцыя школьнага адзення для дзяўчынак і хлопчыкаў. Шырокі асартымент сарафанаў, спадніц, штаноў, вырабаў з белага трыкатажу з’явіцца напярэдадні новага навучальнага года. Увесь пералік тавараў даступны і жыхарам райцэнтра, і насельніцтву сельскай мясцовасці.